polyglot-tagger/wikipedia-language-snippets-filtered huggingface dataset:
மலேசிய மனித உரிமைகள் ஆணையம் எனும் சுககாம் மலேசியா; ; ஆங்கிலம்: ) ; என்பது மலேசியாவில் நன்கு அறியப்பட்ட ஒரு தேசிய மனித உரிமை நிறுவனம் ) ஆகும்.
ஏனெனில் அவர் மகாதீரை பல வழிகளில் விமர்சிப்பார் என்று நம்பப்பட்டது. எவ்வாறாயினும், மூசா ஈத்தாமின் கீழ் ஆணையத்தின் பரிந்துரைகள் பெரும்பாலும் அரசாங்கத்தால் செயல்படுத்தப்படவில்லை. அவரின் இரண்டு ஆண்டு பதவிக்காலம் முடிந்ததும், அவர் மீண்டும் நியமனம் செய்யப்படவில்லை.
மகாசமுந்து 21.1 வடக்கு 82.1 கிழக்கு என்ற புவியியல் இருப்பிடத்தில் அமைந்துள்ளது. இதன் சராசரி உயரம் 318 மீட்டர் ஆகும். மகாசமுந்து தேசிய நெடுஞ்சாலை 6 மற்றும் தேசிய நெடுஞ்சாலை 217 சந்திப்பில் ராய்ப்பூருக்கு தென்கிழக்கில் 56 கி.மீ தொலைவில் உள்ளது. ராய்ப்பூர் - விசாக் தொடருந்து பாதையில் மகாசமுந்து நகரம் ஒரு முக்கியமான நிலையமாகும். புதிய சத்தீஸ்கர் தலைநகரான நயா ராய்ப்பூருக்கு அருகில் உள்ள மாவட்ட தலைமையக நகரங்கள் மகாசமுந்து மற்றும் ராய்ப்பூர் என்பனவாகும்.
மகாசமுந்தின் பொருளாதாரம் விவசாயம் மற்றும் சுரங்கத்தை அடிப்படையாகக் கொண்டது. இங்கு பயிரிடப்படும் முக்கிய பயிர் அரிசி ஆகும். மகாசமுந்தில் பல கல் வெட்டும் தொழிற்சாலைகளும் உள்ளன. பிர்கோனி மற்றும் பெல்சொண்டாவின் தொழில்துறை பகுதி முறையே 10 மற்றும் 05 கி.மீ. தூரத்தில் உள்ளது. இந்தியாவின் அனைத்து முக்கிய பொது மற்றும் தனியார் துறை வங்கிகளின் கிளைகளும் மகாசமுந்தில் உள்ளது.
மகாசமுந்து நகரம் என்பது இந்தியாவின் மாநிலமான சத்தீஸ்கரின் மகாசமுந்து மாவட்டத்தில் உள்ள ஒரு நகரமாகும். இந்த நகரம் 30 வார்டுகள் மற்றும் நான்கு மண்டலங்களாக பிரிக்கப்பட்டுள்ளது. இது டிரான்ஸ்-மகாநதி பகுதியில் உள்ள மிகப்பெரிய நகரமாகும். இது மகாசமுந்து மாவட்டத்தின் நிர்வாகத் தலைமையகமாகவும், முன்மொழியப்பட்ட புதிய மாநகராட்சியின் ஒரு பகுதியாகவும் உள்ளது.
மகாசமுந்தில் உள்ள குரு காசிதாஸ் பேருந்து முனையம் அதன் அருகிலுள்ள நகரங்களுடன் நன்கு இணைக்கப்பட்டுள்ளது. ராய்ப்பூர் , பிலாஸ்பூர் , சராய்பாலி , பலோடா பஜார்பெமேதாரா, சிம்கா, ராஜிம் , சாரன்கர், கரியபாண்ட், காரியார் சாலை , நுவாபாடா, பெர்ஹாம்பூர் , ஆசிகா , மற்றும் பவானிபட்னா ஆகிய இடங்களுக்கு வழக்கமான பேருந்து சேவைகள் உள்ளன.
1900 ஆம் ஆண்டில் இந்த வளாகமானது எச்.பி.எஸ்.கல்வி நிறுவனம் என்ற நிலையில் மாற்றப்பட்டது. அதற்கு கார்பெண்டீர் ஆல்ட்டிங் ஸ்டிட்சிங் என்று பெயரிடப்பட்டது. டச்சு புராட்டஸ்டன்ட் ஆயர் மற்றும் புகழ் பெற்ற ஃப்ரீமேஸன் அல்பர்டஸ் சாமுவேல் கார்பெண்டீர் ஆல்ட்டிங் அதிகாரத்தின் கீழ் செயல்பாட்டிற்கு வந்தது. முன்னாள் இண்டீஸ் குடியிருப்பு ஒரு பெண்கள் தங்குமிட கட்டிடமாக மாற்றி அமைக்கப்பட்டது. அதே நேரத்தில் பள்ளியின் வசதியை மேம்படுத்தும் நோக்கில் பல கட்டிடங்கள் சேர்க்கப்பட்டன: ஒரு லைசியம் அல்லது தொடக்கப்பள்ளி ; முலோ எனப்படுகின்ற இளநிலை உயர்நிலைப்பள்ளி; மற்றும் எச்.பி.எஸ். எனப்படும் முதுநிலை உயர்நிலைப்பள்ளி போன்றவை அவற்றில் உள்ளன.
1961 ஆம் ஆண்டில், அனைத்து டச்சு மாணவர்களும் சிஏஎஸ் ஆசிரியர்களும் இந்தோனேசிய அரசாங்கத்தால் வெளியேற்றப்பட்டன. அதே ஆண்டில் பள்ளி அகற்றப்பட்டது. மேலும் அதன் வளாகம் எஸ்டிஎன் 01 மற்றும் செகோலா மெனெங்கா அட்டாஸ் 7, "மூத்த உயர்நிலைப்பள்ளி 7" ஆகவும் மாறியது. 1962 ஆம் ஆண்டில், இராணுவ அதிகாரிகள் ஜனாதிபதி சுகர்னோவால் கையெழுத்திட்ட ஒரு இறுதிக்கடிதத்தை வெளியிட்டனர், இது இந்தோனேசியாவில் ஃப்ரீமேசனரிக்கு தடை விதித்தது. இதன் விளைவாக, ரேடன் சலே அறக்கட்டளை கலைக்கப்பட்டது, இந்த பள்ளி இந்தோனேசியா குடியரசின் கல்வி மற்றும் கலாச்சாரத் துறையால் கையகப்படுத்தப்பட்டது.
இந்த வளாகம் படேவியா பகுதியில் கோனிங்ஸ்ப்ளீன் ஓஸ்ட் எண் 14 இல் அமைந்துள்ளது. முதன்மைக் கட்டடமான கெடுங் ஏ என்னும் கட்டடம் 1817 ஆம் ஆண்டில் ஜி.சி. வான் ரிஜ்க் என்பவரால் ஒரு டச்சு இந்திய காலனித்துவ பாணியில் இந்திஸ் வூன்ஹுயிஸ் என்ற நிலையில் கட்டப்பட்டது. கஸ்டீல் படேவியாவின் எச்சங்களிலிருந்து எடுக்கப்பட்ட பொருள்களைக் கொண்டு இதன் கட்டுமானம் மேற்கொள்ளப்பட்டது.
1955 ஆம் ஆண்டில், இந்தோனேசிய அரசாங்கம் டச்சு காலனித்துவ நிர்வாகத்துடன் தொடர்புடைய அனைத்து நடவடிக்கைகளையும் தடை செய்தது. கல்வி நிறுவனங்கள் அனைத்தும் ரேடன் சலே அறக்கட்டளையின் அதிகாரத்தின் கீழ் கொணரப்பட்டது, இதில், கார்பெண்டீர் ஆல்ட்டிங் ஸ்டிட்சிங்கின் செயல்பாடுகள் அடங்கும். அது ஃப்ரீமேசனரியின் ஆதரவோடு செயல்பட்டது.
இந்தோனேசிய தேசியக் காட்சிக்கூடமானது காட்சி கலைத் துறையின் ஒரு கலாச்சார நிறுவனமாக மே 8, 1999 முதல் ஒரு இருந்து வருகிறது. இந்தோனேசியாவில் காட்சிக்கலையினை பாதுகாத்தல், மேம்படுத்துதல் மூலம் கலைப்படைப்புகள் குறித்த பொதுமக்களின் விழிப்புணர்வை விரிவாக்குவதில் இந்த காட்சிக்கூடம் முக்கிய பங்கு வகிக்கிறது.
1945 ஆம் ஆண்டு சுதந்திரத்திற்குப் பிறகு, ஜகார்த்தாவின் மிகப் பெரிய வெள்ளை குடியேற்ற சமூகத்திற்கு சேவை செய்யும் நோக்கில் கார்பெண்டீர் ஆல்ட்டிங் ஸ்டிட்சிங் செயல்பட்டு வந்தது, இருந்தபோதிலும்இந்தோனேசிய அரசாங்கம் பள்ளியை அனைத்து இனங்களைச் சேர்ந்த மாணவர்களையும் அங்கு சேர்க்கும்படி கட்டாயப்படுத்தியது.
". . . என்ன தவறு செய்தேன் என்று எனக்குத் தெரியவில்லை. குத்துச் சண்டை கூட்டமைப்பு இந்த விஷயத்தை கையாண்டது. ஆனால் எந்த முடிவும் அதில் இருந்து வெளிவரவில்லை. இது உண்மையிலேயே எனக்கு ஏமாற்றமளிக்கிறது. நான் உலகின் சிறந்த குத்துச்சண்டை வீரராக விரும்பினேன், ஆனால் என் கனவு சிதைந்தது. . . " முகம்மது வசீம் கடந்த ஆண்டு தனது ஐபிஎஃப் பட்டத்தினை வஞ்சித்துப் பெற்றார். தற்போது அவர் சமீபத்தில் எம்டிகே குளோபல் என்ற நிறுவனத்துடன் ஒரு ஒப்பந்தத்தில் கையெழுத்திட்டுள்ளார். அந்த நிறுவனத்திற்காக தற்போது இவர் குத்துச் சண்டை போட்டிகளில் பங்கேற்று வருகிறார்.
2010 இல் துருக்கியின் இஸ்தான்புல்லில்நடைபெற்ற 4 வது சர்வதேச அக்மத் கோமர்ட் குத்துச்சண்டை போட்டியில் வெண்கலப் பதக்கம் வென்றார் வசீம். காலிறுதியில், பலோச் தனது துருக்கிய எதிராளியான காக்டாஸ் யிகில்மாஸை 14–1 என்ற கணக்கில் வென்றார், ஆனால் அரையிறுதியில் வசீம் உக்ரேனிய குத்துச்சண்டை வீரர் ஒலெக்ஸாண்டர் கிரிஷ்சுக்வால் 8–2 என்ற கணக்கில் தோற்கடிக்கப்பட்டதால் வெண்கலப் பதக்கத்தெஇயே வெல்ல முடிந்தது.
முகம்மது வசீம் பலூச் 2010 ஆம் ஆண்டு வங்காளதேசத்தின் டாக்காவில் நடைபெற்ற 11 வது தெற்காசிய விளையாட்டுப் போட்டிகளில் வெள்ளிப் பதக்கம் பெற்றார். இறுதிப் போட்டியில் 51 கிலோ எடைப் பிரிவில், சூரஞ்சோய் சிங் என்ற இந்திய வீரரால் தோற்கடிக்கப்பட்டார். முன்னதாக அரையிறுதியில், பூட்டானின் வீர்ரான கின்லிக்கு எதிரான போட்டியை முகம்மது வசீம் 12–5 என்ற கணக்கில் வென்றார்.
முஹம்மது வசீம் என்பவர் 1987 ஆகஸ்ட் 29 அன்று பிறந்த ஒரு பாக்கித்தானின் தொழில்முறை குத்துச்சண்டை வீரர் ஆவார். குத்துச்சண்டையில் இவர் விரைவாக சண்டையிடும் பாணியால் அறியப்பட்டார். இவருக்கு "பால்கான்" எனும் புனைப் பெயர் பெற்றார்.
2012 ஆம் ஆண்டில், முகமது வசீம் சர்வதேச குத்துச்சண்டை சங்கத்தில் தொழில்முறை வீரராக தேர்வு செய்யப்பட்டார், இருப்பினும் அவரது பங்கேற்பு உறுதிப்படுத்தப்படவில்லை, அதற்கு அவர் இவ்வாறு கூறினார்;
2009 ஆம் ஆண்டு தாய்லாந்தின் பாங்காக்கில் உள்ள கிங்ஸ் கோப்பையில் முகம்மது வசீம் பலூச்சுக்கு வெண்கலப் பதக்கம் வழங்கப்பட்டது. காலிறுதியில் சிங்கப்பூரின் சலே முகமதுவை ஒருதலைப்பட்ச ஆட்டத்தில் 26–6 என்ற கணக்கில் தோற்கடித்தார்.
முஹம்மது வசீம் 1987 ஆகஸ்ட் 29 அன்று பாக்கித்தானின் பலுசிஸ்தானில் உள்ள குவெட்டா நகரில் பிறந்தார். இவரின் தந்தை பாக்கித்தானில் ஓர் அரசு ஊழியராக இருந்தார். இவரின் தாயும் பாக்கித்தானைச் சேர்ந்தவர் ஆவார்.
இந்தியாவின் புதுதில்லியில் 2010 ஆம் ஆண்டு நடைபெற்ற காமன்வெல்த் போட்டிகளில் பாக்கித்தானைப் பிரதிநிதித்துவப்படுத்திய அவர் குத்துச்சண்டை போட்டியில் வெண்கலத்தையும் வென்றுள்ளார்.
2010 இல் சீனாவில் நடைபெற்ற உலக காம்பாட் விளையாட்டின் இறுதிப் போட்டியில் டொமினிகன் குடியரசின் டகோபெர்டோ அகுவெரோவை தோற்கடித்து தங்கப்பதக்கம் வென்றார்.
புகாராவின் வடமொழி கட்டிடக்கலை உத்வேகத்துடன் இங்கு வீடுகள் வடிவமைக்கப்பட்டுள்ளன. அழகாக அலங்கரிக்கப்பட்ட இரண்டு தெஹ்கானாக்கள் , ஒரு பாலகானா , தலான்ஸ் , சினிகானாக்கள் (புகைபோக்கிகள் மீது அலங்காரம் மற்றும் கலை துண்டுகள் காட்டப்படும் அறைகள்) மற்றும் நீரூற்றுகள் ஒவ்வொரு வீட்டிலும் காணப்படுகின்றன. இங்குள்ள கூரைகள் வர்ணம் பூசப்பட்டு சுவர்கள் கண்ணாடி வேலைகளால் அலங்கரிக்கப்பட்டுள்ளன. வீடுகளில் ஒன்று வடமேற்கு எல்லைப்புற மாகாண அரசாங்கத்தால் வாங்கப்பட்டுள்ளது. இந்த வீட்டில் இரண்டு பகுதிகள் உள்ளது. ஆண்களுகென ஒன்றும் பெண்களுக்கு ஒன்றும் என உள்ளன. இதன் ஒட்டுமொத்த கட்டமைப்பும் செங்கல் மற்றும் மரவேலைகளின் கலவைகளால் உருவாக்கப்பட்டுள்ளது. இந்த வீடுகள் செதுக்கப்பட்ட மர கதவுகள் மற்றும் பால்கனிகளால் அலங்கரிக்கப்பட்டுள்ளது. வர்ணம் பூசப்பட்ட மற்றும் பிரதிபலித்த ஏட்ரியங்கள் காற்று உள்ளே வரவும் மற்றும் கவர்ச்சிகரமான காட்சிகளை வழங்குகின்றன. இதன் முக்கிய நுழைவாயில்கள் மிகச்சிறப்பாக செதுக்கப்பட்ட மரத்தால் செய்யப்பட்டவை.
இது 12 அறைகள் மற்றும் நான்கு அடித்தளங்களைக் கொண்டுள்ளது மற்றும் ஒரு நீரூற்றும் இதில் அடங்கும். வடிவியல் வடிவமைப்புகளுடன் வண்ணமயமான கண்ணாடி கூரைகள், சுவர்களில் பல்வேறு அற்புதமான வடிவமைப்புகளின் செதுக்கல்களுடன் மரவேலை, ஒரு பெரிய ஓய்வு இடம் ஆகியவை அமைக்கப்பட்டுள்ளன. மரத்தால் செய்யப்பட்ட இது தக்-இ-சுலைமானி என்று அழைக்கப்படுகிறது. குளிர்காலத்தில் சூரிய ஒளி வெளிப்படவும், அழகான வென்டிலேட்டர்கள், சாய்ந்த ஜன்னல்கள், மர சுவர் அலமாரியில், திட்டமிடப்பட்ட மரச்சட்டங்களுடன் புகைபோக்கிகள் மற்றும் சிவப்பு செங்கல் படிக்கட்டுகள் வீட்டின் முக்கிய அம்சங்கள் ஆகும்.
சீனா, இந்தியா, ஆப்கானித்தான், ஈரான் மற்றும் மத்திய ஆசியாவில் பல்வேறு வணிகங்களைக் கொண்டிருந்த வர்த்தகர்களான் சேதி குடும்பத்தினர் மசார் செரீப், தாசுகண்ட், புகாரா, சமர்காண்ட் மற்றும் ஆசிய பிராந்தியத்தின் பிற நகரங்களிலிலும் தங்கள் வர்த்தக மையங்களைக் கொண்டிருந்தனர். சேதி குடும்பம் பெசாவரில் கணிசமான பொதுநலப் பணிகளில் ஈடுபட்டிருந்தார். அவர்கள் லேடி ரீடிங் மருத்துவமனை மற்றும் இசுலாமியக் கல்லூரி மசூதி ஆகியவற்றையும் கட்டினர். மேலும் ஏழைகளுக்கான குடிநீர் கிணறுகள் அமைப்பதில் பங்களிப்பு செய்திருந்தனர்.
சேதி மொகல்லா என்பது சில நேரங்களில் சேதியன் மொகல்லா என்றும் அழைக்கப்படுகிறது. இது பாக்கித்தானின் பழைய நகரமான பெசாவரில் ஒரு பழைய மற்றும் பாரம்பரியமாக ஏற்பாடு செய்யப்பட்ட சுற்றுப்புற வீடாகும். மொகல்லாவில் சேதி குடும்பத்தினரால் கட்டப்பட்ட ஏழு தெற்காசிய மாளிகைகள் உள்ளன. அவை மத்திய ஆசியாவை நினைவூட்டும் பாணியில் விரிவான மர வேலைப்பாடுகளுடன் இது கட்டப்பட்டுள்ளன. 19 ஆம் நூற்றாண்டின் பிற்பகுதியில் இந்த வீடுகள் கட்டி முடிக்கப்பட்டன.
1917 ஆம் ஆண்டில் உருசியப் புரட்சியின் போது சேதிகளின் வணிகம் வீழ்ச்சி தொடங்கியது. அவர்களின் வணிகங்கள் பின்னடைவுகளை சந்தித்தது. அதன்பிறகு ஒருபோதும் மீளவில்லை. எனவே அவர்களின் நிலைமை மத்திய ஆசியாவை விட்டு வெளியேறி பெசாவருக்குத் திரும்பும்படி கட்டாயப்படுத்தின.
2011 ஆம் ஆண்டு இந்திய மக்கட் தொகை கணக்கெடுப்பு மற்றும் தெலுங்கானா அரசாங்கத்தின் புள்ளிவிவர தகவல்களின்படி இப்பகுதியில் 1,04,235 மக்கள் வசிக்கின்றனர். கமரெட்டியின் மொத்த மக்கட் தொகையில் ஆண்கள் 51% வீதமாகவும், பெண்கள் 49% வீதமாகவும் உள்ளனர். மக்களின் சராசரி கல்வியறிவு விகிதம் 65% வீதத்திற்கும் அதிகமாகவும், ஆண்களின் கல்வியறிவு 74% வீதத்திற்கு அதிகமாகவும், பெண்களின் கல்வியறிவு 56% வீதத்திற்கு அதிகமாகவும் உள்ளது. கமரெட்டி மக்கட் தொகையில் 13% வீதமானோர் ஆறு வயதிற்கு உட்பட்டவர்கள்.
கமரெட்டி நகராட்சி 1987 ஆம் ஆண்டில் அமைக்கப்பட்டது. இந்த நகராட்சி 33 தேர்தல் வார்டுகளைக் கொண்ட இரண்டாம் தர நகராட்சியாக வகைப்படுத்தப்பட்டுள்ளது. இந் நகராட்சி அமைப்பின் அதிகார வரம்பு 14.10 கிமீ 2 பரப்பளவில் பரவியுள்ளது. தெலுங்கானாவின் பொதுத் தேர்தல்களுக்குப் பிறகு கிராமங்களைச் சுற்றியுள்ள கிராமங்கள் காமரெட்டி நகராட்சியில் இணைக்கப்பட்டன. அட்லூர், டெக்ரியால், லிங்காபூர், தேவுனிபள்ளி, சரம்பள்ளி மற்றும் சின்னமல்லாரெடி என்பன கமரேட்டி நகராட்சியில் சேர்க்கப்பட்டன.
2007 ஆம் ஆண்டு மார்ச்சில், அனமின் முதல் புதினமான எ கோல்டன் ஏஜ் எனும் புத்தகம் ஜான் முர்ரே பதிப்பகத்தினால் வெளியிடப்பட்டது. போரின் போது சுதந்திரப் போராளிகளாக இருந்த அவரது பெற்றோரால் ஈர்க்கப்பட்ட அவர் வங்காள தேச விடுதலைப் போரை மையமாக வைத்து புதினத்தை எழுதினார். அவர் தனது முதுகலை பட்டப்படிப்பின் போது வங்காளதேச விடுதலைப் போரைப் பற்றியும் ஆய்வு செய்தார். தனது ஆய்வக்காக அவர் இரண்டு ஆண்டுகள் வங்காளதேசத்தில் தங்கி நூற்றுக்கணக்கான போர் வீரர்களை பேட்டி கண்டார். தாரெக் மற்றும் கேத்தரின் மசூத்தின் விமர்சன ரீதியாக பாராட்டப்பட்ட திரைப் படமான மாடிர் மொய்னா தொகுப்பிலும் அவர் பணியாற்றினார். இத் திரைப்படம் வங்காள விடுதலைப் போரின் நிகழ்வுகளை பிரதிபலிக்கிறது.
தஹ்மிமா அனாம் ஒரு வங்காள தேசத்தில் பிறந்த பெண் எழுத்தாளர் ஆவார். இவர் புதின ஆசிரியரும், கட்டுரையாளரும் ஆவார். 2007 ஆம் ஆண்டில் வெளியிடப்பட்ட எ கோல்டன் ஏஜ் என்ற இவரது முதல் புதினம் 2008 ஆம் ஆண்டின் பொதுநலவாய எழுத்தாளர் பரிசுகளில் “சிறந்த முதல் புத்தகத்திற்கான” பரிசை வென்றது. எ கோல்டன் ஏஜ் புதினத்தின் தொடர்ச்சியாக 2011 ஆம் ஆண்டில் வெளிவந்த த குட் முஸ்லீம் என்ற புதினம் 2011 ஆம் ஆண்டின் மேன் ஆசிய இலக்கிய பரிசுக்கு பரிந்துரைக்கப்பட்டது. இவர் அபுல் மன்சூர் அகமது என்பவரின் பேத்தியும், மஹ்பூஸ் அனமின் மகளும் ஆவார்.
அனாம் 1975 ஆண்டு அக்டோபர் 8 அன்று டாக்காவில் மஹ்பூஸ் அனாம் மற்றும் ஷாஹீன் அனாம் ஆகியோருக்கு பிறந்தார். இவர் தனது 2 வயதில், பாரிஸ் சென்றார். இவரது பெற்றோர் இருவரும் யுனெஸ்கோவில் பணியாற்றினார்கள். அனாம் பாரிஸ், நியூயார்க் மற்றும் பாங்காக் ஆகிய இடங்களில் வளர்ந்தார். வங்காள விடுதலைப் போரின் கதையை தனது குடும்பத்தினரிடமிருந்து கற்றுக் கொண்டார்.
அனாம் தனது 17 வயதில் அவர் மவுண்ட் ஹோலியோக் கல்லூரிக்கு உதவித்தொகை பெற்றார். அந்த கல்லூரியில் 1997 ஆம் ஆண்டில் பட்டம் பெற்றார். 2005 ஆம் ஆண்டில் ஹார்வர்ட் பல்கலைக்கழகத்தில் மானுடவியலில் முனைவர் பட்டம் பெற்றார். பின்னர், லண்டன் பல்கலைக்கழகத்தின் ராயல் ஹோலோவேயில் படைப்பு எழுத்தில் தனது முதுகலைப் பட்டத்தை நிறைவு செய்தார்.
2006 ஆம் ஆண்டில் இந்திய அரசாங்கம் நாட்டின் 250 மிகவும் பின்தங்கிய மாவட்டங்களில் ஒன்றாக தேமாஜி மாவட்டத்தை பெயரிட்டது. தற்போது பின்தங்கிய பிராந்திய மானிய நிதி திட்டத்திலிருந்து நிதி பெறும் அசாமில் உள்ள பதினொரு மாவட்டங்களில் இதுவும் ஒன்றாகும். கடந்த 10 ஆண்டுகளில் வணிக மற்றும் கல்வி அடிப்படையில் தேமாஜி விரைவான வளர்ச்சியைக் கண்டுள்ளது. தேமாஜியின் பொருளாதாரம் விவசாயத்தை அடிப்படையாகக் கொண்டது. சமீபத்திய தசாப்தத்தில் நூறுக்கும் மேற்பட்ட வகையான மல்லிகைகளை சேகரித்த திரு.தங்கேஸ்வர் டோலோய் மற்றும் அசோக் பண்ணையின் திரு. அஜித் தத்தா ஆகியோரின் தலைமையில் இப்பகுதியில் பண்ணை வணிகம் வளர்ச்சி அடைந்து வருகின்றது. விவசாயத்தைத் தவிர முக்கிய வேலைவாய்ப்பு சேவைத் துறை ஆகும்.
தேமாஜி 27.48 வடக்கு 94.58 கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 91 மீட்டர் உயரத்தைக் கொண்டுள்ளது. தேமாஜி பிரம்மபுத்ரா நதியின் வடக்கே அமைந்துள்ளது. அதன் வடக்கே அருணாச்சல இமயமலை அமைந்துள்ளது. அதன் கிழக்கில், அருணாச்சல பிரதேசமும், மேற்கில் அசாமின் மாநில மாவட்டமான லக்கிம்பூரும் காணப்படுகின்றது. இந்த நகரின் வழியாக பல பெரிய மற்றும் சிறிய ஆறுகள் பாய்கின்றன. அவற்றில் சில ஜியாதல், கைனோடி, டிகாரி, திஹாங், டிமோ மற்றும் சிமென் என்பனவாகும். சுபன்சிரி நதி அதன் மேற்கு எல்லையால் பாய்கிறது.
இப்பகுதி சுதியா மன்னர்களின் கட்டுப்பாட்டில் நானூறு ஆண்டுகளுக்கு மேலாக இருந்தது. அகோம் மன்னர்களால் கட்டப்பட்ட குகுஹா டோல், மா மணிபுரி தான், பதுமணி தான் போன்ற பல நினைவுச்சின்னங்கள் பார்வையிடத்தக்கவை.
1989 ஆம் ஆண்டு அக்டோபர் 14 அன்று லக்கிம்பூர் மாவட்டத்திலிருந்து பிரிக்கப்பட்டு தேமாஜி ஒரு முழுமையான மாவட்டமாக மாறியது.
நைன்பூர் 22.43 வடக்கு 80.12 கிழக்கு என்ற புவியியல் இருப்பிடத்தில், 447 மீற்றர் உயரத்தில் அமைந்துள்ளது. இந்த நகரம் 10.5 கிமீ 2 பரப்பளவைக் கொண்டது. நைன்பூர் நாட்டின் முழுமையான மையத்தில் அமைந்துள்ளது. இது சாகோர், தன்வார் என்ற இரண்டு நதிகளால் சூழப்பட்டுள்ளது. இந்த நகரத்தில் ரயில்வே தலாப் என்ற ஏரி அமைந்துள்ளது. இது மாண்ட்லா மாவட்டத்தின் மிக அழகான நகரமாகும். மேலும் இது சத்புரா மலைகளில் அமைந்துள்ள நகரங்களில் ஒன்றாகும்.
நைன்பூர் தெஹ்ஸில் ஒன்றாகும். இந்த நகரம் நைன்பூர் நகராட்சியால் நிர்வகிக்கப்படுகின்றது. மேலும் நகரம் 15 வார்டுகளாக பிரிக்கப்பட்டுள்ளது. ஒவ்வொரு வார்டையும் ஒரு வார்டு உறுப்பினர் பிரதிநிதித்துவப்படுத்துகிறார். வார்டு உறுப்பினர் பார்ஷாத் என்று அழைக்கப்படுகிறார். இந்த 15 உறுப்பினர்கள் நகர சபையை உருவாக்கி , நகராட்சி மன்றத் தலைவரைத் தேர்ந்தெடுக்கின்றனர். நகராட்சி மன்றத்தில் இரண்டு பரிந்துரைக்கப்பட்ட உறுப்பினர்கள் உள்ளனர்.
பெரிய இந்திய பீடபூமியின் வழக்கமான வெப்பமான மற்றும் வறண்ட காலநிலையை இந்த நகரம் கொண்டுள்ளது. கோடைகாலத்தில் நைன்பூரின் சராசரி வெப்பநிலை 44 பாகை செல்சியஸ் வரை இருக்கும். குளிர்கால சராசரி வெப்பநிலை 15 பாகை செல்சியஸ் ஆக காணப்படும். சூலை முதல் செப்டம்பர் மாதங்கள் தென்மேற்கு பருவமழை தொடங்குவதால் பலத்த மழை பெய்யும். அக்டோபர் முதல் மார்ச் வரையிலான காலப் பகுதி குளிர்காலமாகும்.
நைன்பூர் என்பது இந்தியாவின் மத்தியப் பிரதேச மாநிலத்தின் மண்ட்லா மாவட்டத்தில் உள்ள ஒரு நகரம் மற்றும் நகராட்சி மன்றமாகும் .
பைப்லோஸ் நகரம் லெபனான் நாட்டின் தலைநகரான பெய்ரூத்திற்கு வடக்கே 42 கிமீ தொலைவில் நடுநிலக் கடற்கரையில் அமைந்துள்ளது. உலகில் மக்கள் தொடர்ந்து வாழும் பண்டைய நகரங்களில் ஒன்றாக பைப்லோஸ் நகரம் விளங்குகிறது. இந்நகரம் தொல்லியல் மேடுகளுக்கு புகழ்பெற்றது. மட்பாண்டத்திற்கு முந்தைய புதிய கற்காலம் காலத்தில் பைப்லோஸ் பகுதியில் மக்கள் குடியேறத் துவங்கினர். புதிய கற்காலத்திய கட்டிட அமைப்புகள் பைப்லோஸ் தொல்லியல் அகழ்வாய்வுகளில் கண்டெடுக்கப்பட்டுள்ளது.
தற்கால அரபு மொழியில் இந்நகரத்தை ஜிபைல் என அழைக்கப்படுகிறது. ஜிபைல் என்பதற்கு மலை என்று பொருளாகும். போனீசியா நாட்டில் இருந்த இந்த நகரத்தை பண்டைய கிரேக்கர்கள் பைப்லோஸ் என்றும், உரோமானியர்கள் பைப்லஸ் என்றும் பெயரிட்டனர். பண்டைய எகிப்து நாட்டிலிருந்து பாபிரஸ் எனும் காகிதத்தை இறக்குமதி செய்யும் துறைமுக நகராக பைப்லோஸ் விளங்கியது. ஆங்கில மொழியில் எனும் சொல்லின் வேர்ச்சொலான பைப்லோஸ் இப்பண்டைய நகரத்தின் கிரேக்கப் பெயரான பைப்லோஸ் எனும் பெயரிலிருந்து தோன்றியதாக கருதப்படுகிறது.
1187-இல் அய்யூப்பிய வம்ச மன்னர் சலாகுத்தீன் பைப்லோஸ் நகரத்தை மீண்டும் கைப்பற்றினார். சிலுவைப் போரின் போது கிபி 12 மற்றும் 13-ஆம் நூற்றாண்டுகளில் ஐரோப்பிய கிறித்துவ மன்னர்கள் ஆட்சி செய்த திரிபோலி கவுண்டியின் கீழ் பைப்லோஸ் நகரம் இருந்தது. எகிப்தின் மம்லுக் சுல்தானகத்தின் கீழ் சில ஆண்டுகள் பைப்லோஸ் நகரம் இருந்தது. பின்னர் 1516 முதல் 1918 முடிய பைப்லோஸ் நகரம் துருக்கி இசுலாமிய உதுமானியப் பேரரசின் கீழ் இருந்தது.
பண்டைய உரோமைப் பேரரசு காலத்தில், பைப்லோஸ் நகரத்தில் ரெசெப் கோயில் விரிவாக மீண்டும் கட்டப்பட்டது. கிமு 30 முதல் பைப்லோஸ் நகரம் உரோமைப் பேரரசு ஆட்சியின் கீழ் சென்றது. பைப்லோஸ் நகரம் சில ஆண்டுகள் சாசானியப் பேரரசு ஆட்சியின் கீழ் இருந்தது. கிபி நான்காம் நூற்றாண்டில் பைசாந்தியப் பேரரசு ஆட்சிக் காலத்தில் பைப்லோஸ் நகரத்தில் கிறித்துவம் பரவியது. 636-இல் இசுலாமிய படையெடுப்புகளின் விளைவாக பைப்லோஸ் நகரம் ராசிதீன் கலீபாக்கள் கீழ் சென்றது.
பைப்லோஸ் , உள்ளூர் மக்கள் இப்பண்டைய நகரத்தை ஜெபைல் என்று அழைக்கின்றனர். இது லெபனான் நாட்டின் லெபானன் மலை ஆளுநகரத்தில் அமைந்துள்ளது.
இப்பண்டைய நகரத்தில் கிமு 5000 முதல் மக்கள் தொடர்ந்து வாழ்கின்றனர். உலகில் மக்கள் தொடர்ந்து வாழும் பண்டைய நகரங்களில் ஒன்றாக பைப்லோஸ் நகரம் விளங்குகிறது. யுனெஸ்கோ நிறுவனம் 1984-இல் இந்நகரத்தை உலகப் பாரம்பரியக் களங்களில் ஒன்றாக 1984-ஆம் ஆண்டில் அறிவித்துள்ளது.
பண்டைய எகிப்தின் நான்காவது வம்ச பார்வோன் ஆட்சிக் காலத்தில் . , பண்டைய எகிப்திய மொழியில் இந்நகரத்தை கெப்னி என குறித்துள்ளது. மேலும் அக்காதிய மொழியில் இந்நகரத்தை குப்லா எனக் குறித்துள்ளது. கிமு 1000-இல் போனீசியா நாட்டை ஆண்ட பிலிஸ்தியர்கள் இந்நகரத்தை பொனீசிய மொழியில் ஜெபல் என அழைத்தனர். எபிரேய மொழி விவிலியத்தில் இந்நகரத்தை கெவல் எனக்குறித்துள்ளது.
புது அசிரியப் பேரரசு ஆட்சிக் காலத்தில் , பைப்லோஸ் நகர இராச்சிய மன்னர்கள், அசிரிய மன்னர்களுக்கு திறை செலுத்தினர். அகாமனிசியப் பேரரசு ஆட்சிக் காலத்தில் , பைப்லோஸ் ஒரு சிற்றரசாக விளங்கியது.
ஹெலனியக் காலத்தில் கிரேக்கப் படைத்தலைவர் ஆண்டிகோணஸ் ஆட்சியின் கீழும், பின்னர் எகிப்தின் தாலமைக் பேரரசு கீழும் பைப்லோஸ் நகரம் இருந்தது.
எகிப்தின் துவக்க கால அரச மரபுகளின் முதல் வம்சம் மற்றும் இரண்டாம் வம்ச ஆட்சியின் போது எகிப்தில் மாடங்கள் கட்டுவதற்கான மரங்கள் பைப்லோஸ் நகரத்திலிருந்து கொண்டுவரப்பட்டது. எகிப்தியர்கள் கட்டிய கப்பலுக்கு பைப்லோஸ் கப்பல் என்று பெயரிட்டனர். எகிப்தின் புதிய இராச்சியத்தின் 13-வது வம்ச மன்னரும், பைப்லோஸ் ஆட்சியாளரும் நெருங்கிய தொடர்புடன் இருந்தனர்.
பைப்லோஸ் நகர மக்கள் தொகையில் பெரும்பான்மையினர் மொரானைட்டு கிறித்துவர்கள் ஆவார். ஆர்மீனிய கிறித்தவர்கள், கிரேக்க திருச்சபை கிறித்தவர்கள், சியா முஸ்லீம்கள் சிறுபான்மையினத்தவர்களாக உள்ளனர். லெபனான் நாடாளுமன்றத்திற்கான மூன்று உறுப்பினர்களில் இரண்டு மரோனைட்டு கிறித்தவர்களுக்கும், ஒரு சியா இசுலாமியர்க்கு ஒதுக்கப்பட்டுள்ளது.
1962-இல் பைப்லோஸ் நகரத்தின் தொல்லியல் அகழாய்வுகளில் கிடைத்த புதிய கற்காலம் மற்றும் செப்புக் காலத்திய தீக்கல் கருவிகளை ஜாக்குயுஸ் கவின் வெளியிட்டார். பைப்லோஸ் தொல்லியல் மேடுகளில் கண்டெடுத்த துவக்க கால மட்பாண்டங்களை ஈ. எஸ். பாய்ங்டன் 1960 காட்சிப்படுத்தினார்.
கிமு 11-ஆம் நூற்றாண்டில் புது எகிப்து இராச்சியம் வீழ்ச்சியடைந்து கொண்டிருந்த போது, பைப்லோஸ் நகரம் சுதந்திரமாக செயல்பட்டது.
பண்டைய எகிப்தின் 22 மற்றும் 23-ஆம் வம்ச ஆட்சியின் போது, எகிப்திய மன்னர்கள் பைப்லோஸ் நகரத்திற்கு பதிலாக சிதோன் மற்றும் டயர் நகரங்களுக்கு ஆதரவு கொடுத்தனர்.
கிமு 1350-இல் பைப்லோஸ் இராச்சிய மன்னர், எகிப்திய மன்னர்களுக்கு களிமண் பலகையில் ஆப்பெழுத்து முறையில் அக்காதிய மொழியில் எழுதப்பட்ட 60 அமர்னா களிமண் பலகை கடிதங்கள் கண்டெடுக்கப்பட்டுள்ளது.
பிறவி இதயக் குறைபாட்டிற்கான காரணம் பெரும்பாலும் அறியப்படவில்லை. கர்ப்ப காலத்தில் ரூபெல்லா போன்ற சில மருந்துகள் அல்லது எத்தனால் அல்லது புகையிலை போன்ற மருந்துகளின் பயன்பாடு, பெற்றோர் நெருங்கிய உறவுடையவராய் இருத்தல், மோசமான ஊட்டச்சத்து நிலை அல்லது தாயின் உடல் பருமன் போன்ற ஆபத்து காரணிகள் இதில் அடங்கும். பிறவி இதயக் குறைபாடுள்ள பெற்றோரைக் கொண்டிருப்பதும் ஆபத்து காரணியாகும். டௌவுன் நோய்க்கூட்டக்குறி, தேர்னர் நோய்க்குறி மற்றும் மார்வன் நோய்த்தொகை உள்ளிட்ட பல மரபணு நிலைமைகள் இதய குறைபாடுகளுடன் தொடர்புடையவை. பிறவி இதயக் குறைபாடுகள் இரண்டு முக்கிய குழுக்களாகப் பிரிக்கப்படுகின்றன: நீலவாதை எனப்படும் நீலம்பாய்தல் குறைபாடுகள், நீலம்பாய்தல் அல்லாத இதயக் குறைபாடுகள் ஆகியவை குழந்தைக்கு நீல நிறமாக மாறக்கூடிய ஆற்றல் உள்ளதா என்பதைப் பொறுத்து. குறைபாடுகள் இதயத்தின் உட்புற சுவர்கள், இதய அடைப்பிதழ் அல்லது இதயத்திற்குச் சென்றுவரும் முதன்மை பெரிய இரத்த நாளங்கள் ஆகியவ்ர்ற்றை உள்லடக்கியிருக்கலாம்.
பிறவி இதய குறைபாடு , பிறவி இதய ஒழுங்கின்மை அல்லது பிறவி இதய நோய் என்றும் அழைக்கப்படுகிறது, இது இதயத்தின் கட்டமைப்பில் உள்ள குறைபாடு அல்லது பிறக்கும்போதே இருக்கும் இதய நாளங்களின் குறைபாடாகும். இதன் அறிகுறிகளும் அடையாளங்களும் குறிப்பிட்ட வகைக் குறைபாட்டைப் பொறுத்தது. இக்குறைபாடுகள் சாதாரன நிலையிலிருந்து உயிராபத்தான நிலை வரையில் வேறுபட்ட அறிகுறிகளுடன் காணப்படுகின்றன. விரைவான சுவாசம், நீலம் பாய்ந்த தோல், எடை குறைதல் மற்றும் சோர்வாக இருப்பது ஆகியவை இதன் அறிகுறிகளில் அடங்கும். பிறாவி இதயக் குறைபாடானது மார்பு வலியை ஏற்படுத்தாது. பெரும்பாலான பிறவி இதய குறைபாடுகள் மற்ற நோய்களுடன் தொடர்புடையவை அல்ல. இதயச் செயலிழப்பு என்பதே பிறவி இதயக் குறைபாட்டின் சிக்கலாகும்.
ரூபெல்லா தடுப்பூசி போடுதல், அயோடின் உப்பு சேர்ப்பது மற்றும் சில உணவுப் பொருட்களில் ஃபோலிக் அமிலம் எனப்படும் இலைக்காடி சேர்ப்பதன் மூலம் பிறவி இதயக் குறைபாடுகள் ஓரளவு தடுக்கப்படுகின்றன. சில குறைபாடுகளுக்கு சிகிச்சை தேவையில்லை. மற்றவர்களுக்கு சிறுநீர் நீக்க வடிகுழாய் அடிப்படையிலான நடைமுறைகள் அல்லது இதய அறுவை சிகிச்சை மூலம் திறம்பட சிகிச்சையளிக்கப்படலாம். எப்போதாவது ஒன்றுக்கும் மேற்பட்ட அறுவை சிகிச்சைகள் தேவைப்படலாம், அல்லது இதய மாற்று அறுவை சிகிச்சை தேவைப்படலாம். பொருத்தமான சிகிச்சை மேற்கொண்டால் இதன் சிக்கலான பிரச்சனைகளுக்குக் கூட, பொதுவாக நல்ல விதமான தீர்வுகள் அமையலாம்.
மூன்றாம் ஊழியாண்டு 2746 இல், எரபாரில் இரண்டாம் தோரின் பிறந்தார். 2770 இல் தோரின் மிகவும் இளமையாக இருந்தபோது தனி மலையின் குள்ளர்கள் டிராகன் ஸ்மாக்கின் தாக்குதலால் தப்பி ஓட வேண்டிய கட்டாயம் ஏற்பட்டது. நாடுகடத்தப்பட்டபோது, திறமையான போர்வீரரான அவர் தம் இளம் வயதில், ஊழியாண்டு 2799 இல், நிகழ்ந்த அசானுல்பிசார் போரில் பங்கெடுத்தார். சண்டையின்போது உடைந்த அவரது கவசத்துக்கு மாற்றாக ஒரு ஓக்மரக் கிளையைக் கேடயமாகப் பற்றித் தற்காத்துக்கொண்டார். இதனால் அவருக்கு ஓகென்ஷீல்ட் என்ற பட்டப்பெயர் கிட்டியது. டோல் குல்டூர் நிலவறைகளில் அவரது தந்தை இறந்துவிட்டதால், நாடுகடத்தப்பட்ட நிலையில் தோரின், டூரின் மக்களின் தலைவனானார். ஸ்மாகிடமிருந்து தனிமலையை மீட்டெடுப்பதற்காக தி ஹாபிட்டில் விவரிக்கப்பட்ட தேடற்பயணத்தை அவர் வழிநடத்தினார். அந்த புத்தகத்தின் முடிவில் விவரிக்கப்பட்ட ஐந்து படைகளின் போரில் கொல்லப்பட்டார். அவரது இறப்பின் விளைவாக தோரினின் டூரின் பரம்பரை முடிவுக்கு வந்தது.
த ரிட்டன் ஆஃப் த கிங்கில் உள்ள பின்னிணைப்பின் மூன்றாம் பகுதி டூரின் மக்களின் வரலாற்றையும் தோரினின் பின்னணியையும் பற்றிய ஒரு கண்ணோட்டத்தை அளிக்கிறது. தோரின் மூன்றாம் ஊழியாண்டு 2746 இல் பிறந்தார், ஸ்மாக் 2770 இல் எரபாரைத் தாக்கியபோது, எஞ்சியிருந்த மற்ற குள்ளர்களுடன் நாடுகடத்தப்பட்டார். 2799 ஆம் ஆண்டில், அவர் 53 வயதாக இருந்தபோது , மோரியாவின் ஓர்க்குகளுக்கு எதிராக அவர் ஒரு வலிமையான குள்ளர்படையை அணிவகுத்துப் போரிட்டார். மோரியாவின் கிழக்கு வாயிலுக்கு அடியில் நந்துஹிரியானில் நிகழ்ந்த அசானுல்பிசார் போரில், தோரினின் கவசம் உடைந்தது, எனவே அவர் தனது கோடரியைப் பயன்படுத்தி ஒரு ஓக்மரத்தின் ஒரு கிளையை வெட்டித் தன்னைத் தற்காத்துக் கொண்டார், இதனால் ஓக்கன்ஷீல்ட என்ற பட்டபபெயரைப் பெற்றார். போருக்குப் பிறகு தோரின் தனது மக்களை ஷைருக்கு மேற்கேயுள்ள நீலமலைகளில் குடியேற வழிவகுத்தார்.
தேடற்பயணத்தில், குள்ளர் குழாம் துறோல்களை எதிர்கொண்டது. தோரின் ஆர்கிறிஸ்ட் எனும் எல்வு களால் உருவாக்கப்பட்ட வாளைத் துறோல்களின் ஒளிவிடத்திலிருந்து கண்டெடுத்துப் போரிட்டார். பின்னர் அவர் மர-எல்வுகளால் பிடிக்கப்படும்வரை அவ்வாளைப் பயன்படுத்தினார். அவரும் கேண்டால்ஃபும் மூடுபனிமலைகளின் சுரங்கப்பாதைகளில் கோப்லின்களுக்கெதிராகத் தீரமுடன் சண்டையிட்டனர். மறைகாட்டின் காட்டு-எல்வுகளால் குள்ளர்கள் சிறைபிடிக்கப்பட்டபோது, மற்றவர்களிடம் தங்களைப் பிடித்தவர்களுக்குத் தங்கள் பயணத்தின் நோக்கத்தைத் தெரிவிக்க வேண்டாம் என்று தோரின் வலியுறுத்தினார். ஏரியூரில் பீப்பாய்களிலிருந்து முதன்முதலில் வெளிவந்தவர் அவர், நகரத்தின் தலைவர்களிடம் அணிவகுத்துச் சென்று, தானே மலையடி மன்னன் என்பதை வெளிப்படுத்தினார்.
எல்வுகள், ஏரியூர் மக்கள் மற்றும் குள்ளர்களுக்கிடையே வளர்ந்து வந்த மோதல் கோப்லின்கள், ஓர்க் மற்றும் வார்க்குகளின் படையெடுப்பால் தவிர்க்கப்பட்டது, அதன்பிறகு குள்ளர்கள் மர-எல்வுகள், ஏரி-நகரத்தின் மக்கள் மற்றும் பெருங்கழுகுகள் அனைவரும் ஒன்றுபட்டுப் போர் புரிந்தனர். இது ஐந்து படைகளின் போர் என அறியப்பட்டது. போரின் போது தோரின் படுகாயமடைந்தார், ஆனால் அவர் இறக்கும் தருவாயில் பில்போவுடனான பிணக்கை நீக்கி அமைதி ஏற்படுத்திக்கொண்டார். 'நம்மில் பலர் பதுக்கிவைக்கும் தங்கத்திற்கு மேலாக உணவையும் உற்சாகத்தையும் பாடலையும் மதிப்பிட்டால், இது ஒரு மகிழ்ச்சியான உலகமாக இருக்கும். ஆனால், இன்னலோ இனிமையோ, இப்போது இதை நான் விட்டாக வேண்டும். விடைபெறுவோம்' என்று கூறி பில்போவின் கரங்களில் உயிரிழந்தார்.